***COMUNICAT DE PRESĂ***

***Incendiu la un autoturism staționat în parcarea unui supermarket din mun.Târgoviște***

Astăzi, 19 octombrie 2020, în jurul orei 10:30, pompierii de la Detașamentul Târgoviște au fost alertați și au intervenit cu o autospecială pentru stingerea unui incendiu izbucnit la un autoturism staționat în parcarea unui supermarket din mun.Târgoviște.

Sosiți la locul evenimentului pompierii au lichidat rapid incendiul, în care au ars materiale combustibile din cadrul compartimentului motor și partea din față a habitaclului autoturismului.

Din fericire, nu au fost victime sau alte autoturisme afectate.

În urma cercetărilor efectuate, se pare că efectul termic al curentului electric ar fi cauza probabilă a producerii incendiului.

COMPARTIMENT

*INFORMARE ȘI RELAȚII PUBLICE*